19 sentyab kuni Avtoraqam.uzex.uz saytida “chiroyli” avtoraqamlarni sotish bo‘yicha ilk onlayn-auksionlar yakunlanadi. Shu bilan birga, birdaniga bir necha o‘nlab auksionlarning yakunlanishi kutilmoqda. O‘zbekiston bo‘ylab ehtimoliy xaridorlar pul taklif qilishni boshlashdi. Hozircha barcha taklif etilgan mablag‘lar orasida Toshkent shahrida yashovchi fuqaroning taklifi yetakchi bo‘lib turibdi. U Z 770 ZA raqam belgisi uchun 14 528 175 so‘m bermoqchi. Agarda bu ko‘rsatkich oshirilmasa, 19 sentabr kuni kechqurun chiroyli avtoraqam aynan unga nasib etadi. Ta’kidlab o‘tish lozimki, raqam uchun boshlang‘ich narx 7 488 750 so‘mni tashkil qilgan.